Ettepanek: NÕUKOGU DIREKTIIV, millega kohandatakse teatavaid direktiive transpordipoliitika valdkonnas seoses Horvaatia ühinemisega /* COM/2013/057 final - 2013/0036 (NLE) */





SELETUSKIRI 1. ETTEPANEKU TAUST Ettepanek nõukogu direktiivi kohta, millega kohandatakse teatavaid direktiive transpordipoliitika valdkonnas, on tingitud Horvaatia Vabariigi peatsest ühinemisest Euroopa Liiduga. Lepingule Horvaatia Vabariigi ühinemise kohta Euroopa Liiduga[1] kirjutasid alla kõik Euroopa Liidu liikmesriigid ja Horvaatia Vabariik 9. detsembril 2011 Brüsselis. Ühinemislepingu artikli 3 lõikes 3 on sätestatud, et leping jõustub 1. juulil 2013, eeldusel et kõik ratifitseerimiskirjad on enne seda kuupäeva hoiule antud. Horvaatia Vabariigi ühinemislepingu artikli 3 lõike 4 kohaselt võivad liidu institutsioonid enne ühinemist vastu võtta meetmeid, millele on muu hulgas osutatud Horvaatia Vabariigi ühinemistingimusi käsitleva akti artiklis 50[2]. Need meetmed jõustuvad vaid ühinemislepingu jõustumise korral ja selle jõustumise kuupäeval. Ühinemisakti artiklis 50 on sätestatud, et kui institutsioonide ühinemiseelseid akte on ühinemise tõttu vaja kohandada ja neid vajalikke kohandusi ei ole ühinemisakti ega selle lisadega ette nähtud, võtab nõukogu või komisjon (kui esialgse akti võttis vastu komisjon) vastu selleks vajalikud aktid. Lõppakti punktis 2[3] viidatakse sellele, et liikmesriigid ja Horvaatia on ühinemislepingu heakskiitmise raames jõudnud poliitilisele kokkuleppele institutsioonide poolt vastu võetud aktide kohandamise osas; ühinemislepingu kõrged lepinguosalised on kutsunud nõukogu ja komisjoni üles nimetatud kohandusi vastu võtma enne ühinemist vastavalt ühinemisakti artiklile 50, mida on liidu õiguse arengut arvesse võttes vajaduse korral täiendatud ja ajakohastatud. Käesolev ettepanek hõlmab kõiki nõukogu direktiive ning Euroopa Parlamendi ja nõukogu direktiive, mida tuleb transpordipoliitika valdkonnas – mis vastab läbirääkimiste 14. peatükile – tehniliselt kohandada seoses Horvaatia ühinemisega Ettepanek on osa komisjoni ettepanekutest nõukogu direktiivide kohta, millega koondatakse nõukogu direktiivide tehnilised kohandused ning Euroopa Parlamendi ja nõukogu direktiivide tehnilised kohandused läbirääkimiste peatükkide kaupa eraldi ettepanekutesse nõukogu eri direktiivide kohta. Selline ülesehitus peaks lihtsustama asjaomaste direktiivide ülevõtmist liikmesriikide vastavatesse õigusaktidesse. Õigusaktide ettepanekute pakett, mille komisjon on nõukogule edastanud, koosneb mitmest ettepanekust nõukogu direktiivide kohta, kuid teisalt ka ettepanekust üheainsa nõukogu määruse kohta, mis hõlmab asjaomaseid Euroopa Parlamendi ja nõukogu määruseid ja otsuseid ning samuti nõukogu asjaomaseid määruseid ja otsuseid. See on kooskõlas lähenemisviisiga, mis võeti kasutusele Bulgaaria ja Rumeenia ühinemise ajal[4]. Kõik paketti kuuluvad õigusaktid avaldatakse Euroopa Liidu Teatajas samal kuupäeval. Praeguses ettepanekus ja teistes paketti kuuluvates ettepanekutes võetakse arvesse acquis' tehnilisi kohandusi, mis avaldati Euroopa Liidu Teatajas kuni 1. septembrini 2012. Selle eesmärk on tagada piisav aeg nii õigusloome protsessi kui direktiivide ülevõtmise ja teatamiskohustuste täitmise jaoks liikmesriikides. Kohandused, mis tuleb teha Euroopa Liidu Teatajas pärast 1. septembrit 2012 avaldatud acquis'sse, nähakse ette kas asjaomastes õigusaktides või need tehakse hiljem nõuetekohase menetluse käigus. Lisaks kavatseb komisjon esitada liikmesriikidele selliste õigusaktide mitteametliku loetelu 2013. aasta juuli alguses. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Käesolev ettepanek on vaid tehnilist laadi ega hõlma poliitilisi valikuid; seega ei oleks konsulteerimine huvitatud isikutega ega mõju hindamine olnud mõttekas. 3. ETTEPANEKU ÕIGUSLIK KÜLG Ettepaneku õiguslik alus on Horvaatia Vabariigi ühinemistingimusi käsitleva akti artikkel 50. Subsidiaarsuse ja proportsionaalsuse põhimõtetest peetakse täiel määral kinni. ELi sekkumine on subsidiaarsuse põhimõtte (ELi lepingu artikli 5 lõige 3) kohaselt vajalik, sest tegemist on ELis vastu võetud õigusaktide tehniliste kohandustega. Ettepanekus järgitakse proportsionaalsuse põhimõtet (ELi lepingu artikli 5 lõige 4) ning selles ei minda kaugemale püstitatud eesmärkide saavutamiseks vajalikust. 4. MÕJU EELARVELE Ettepanek ei mõjuta eelarvet. 2013/0036 (NLE) Ettepanek: NÕUKOGU DIREKTIIV, millega kohandatakse teatavaid direktiive transpordipoliitika valdkonnas seoses Horvaatia ühinemisega EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Horvaatia Vabariigi ühinemislepingut, eriti selle artikli 3 lõiget 4, võttes arvesse Horvaatia Vabariigi ühinemisakti, eriti selle artiklit 50, võttes arvesse komisjoni ettepanekut ning arvestades järgmist: (1) Ühinemisakti artiklis 50 on sätestatud, et kui institutsioonide ühinemiseelseid akte on ühinemise tõttu vaja kohandada ja neid vajalikke kohandusi ei ole ühinemisakti ega selle lisadega ette nähtud, võtab nõukogu komisjoni ettepaneku alusel kvalifitseeritud häälteenamusega vastu selleks vajalikud aktid, kui esialgset akti ei võtnud vastu komisjon. (2) Ühinemislepingu koostanud konverentsi lõppaktis oli kirjas, et kõrged lepinguosalised jõudsid poliitilisele kokkuleppele institutsioonide vastu võetud aktide kohandustes, mis on vajalikud seoses ühinemisega, ning nad kutsusid nõukogu ja komisjoni nimetatud kohandusi vastu võtma enne ühinemist ning neid vajadusel täiendama ja ajakohastama, et võtta arvesse liidu õiguse arengut. (3) Seetõttu tuleks vastavalt muuta direktiive 91/440/EMÜ[5], 91/672/EMÜ[6], 92/106/EMÜ[7], 1999/37/EÜ[8], 1999/62/EÜ[9], 2003/59/EÜ[10], 2006/87/EÜ[11] ja 2006/126/EÜ,[12] ON VASTU VÕTNUD KÄESOLEVA DIREKTIIVI: Artikkel 1 Direktiive 91/440/EMÜ, 91/672/EMÜ, 92/106/EMÜ, 1999/37/EÜ, 1999/62/EÜ, 2003/59/EÜ, 2006/87/EÜ ja 2006/126/EÜ muudetakse vastavalt lisale. Artikkel 2 1. Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt Horvaatia Vabariigi Euroopa Liiduga ühinemise kuupäevaks. Nad edastavad õigusnormide tekstid viivitamata komisjonile Liikmesriigid kohaldavad neid norme alates Horvaatia Vabariigi Euroopa Liiduga ühinemise kuupäevast. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi otsustavad liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud peamiste siseriiklike õigusaktide tekstid. Artikkel 3 Käesolev direktiiv jõustub Horvaatia Vabariigi ühinemislepingu jõustumise korral ning lepingu jõustumise kuupäeval. Artikkel 4 Käesolev direktiiv on adresseeritud liikmesriikidele. Brüssel, Nõukogu nimel eesistuja LISA TRANSPORDIPOLIITIKA A. MAANTEETRANSPORT 1. 31992 L 0106: nõukogu direktiiv 92/106/EMÜ, 7. detsember 1992, millega kehtestatakse ühiseeskirjad kaupade teatavate kombineeritud vedude kohta liikmesriikide vahel (EÜT L 368, 17.12.1992, lk 38): Artikli 6 lõikes 3 lisatakse Prantsusmaad käsitleva kande järele järgmine kanne: – „Horvaatia: godišnja naknada za uporabu javnih cesta koja se plaća pri registraciji motornih i priključnih vozila;” 2. 31999 L 0037: nõukogu direktiiv 1999/37/EÜ, 29. aprill 1999, sõidukite registreerimisdokumentide kohta (EÜT L 138, 1.6.1999, lk 57): (a) I lisa punkti II.4 teises taandes lisatakse Prantsusmaad käsitleva kande järele järgmine kanne: „HR: Horvaatia”. (b) I lisa punkti III.1 A jao alapunktis b lisatakse Prantsusmaad käsitleva kande järele järgmine kanne: „HR Horvaatia”. (c) II lisa punkti II.4 teises taandes lisatakse Prantsusmaad käsitleva kande järele järgmine kanne: „HR: Horvaatia”. (d) II lisa punkti III.1 A jao alapunktis b lisatakse Prantsusmaad käsitleva kande järele järgmine kanne: „HR Horvaatia”. 3. 31999 L 0062: Euroopa Parlamendi ja nõukogu direktiiv 1999/62/EÜ, 17. juuni 1999, raskete kaubaveokite maksustamise kohta teatavate infrastruktuuride kasutamise eest (EÜT L 187, 20.7.1999, lk 42): Artikli 3 lõikes 1 lisatakse Prantsusmaad käsitleva kande järele järgmine kanne: „- Horvaatia: godišnja naknada za uporabu javnih cesta koja se plaća pri registraciji motornih i priključnih vozila,”. 4. 32003 L 0059: Euroopa Parlamendi ja nõukogu direktiiv 2003/59/EÜ, 15. juuli 2003, reisijate- või kaubaveol kasutatavate teatavate maanteesõidukite juhtide alus- ja jätkuõppe kohta ning nõukogu määruse (EMÜ) nr 3820/85 ja nõukogu direktiivi 91/439/EMÜ muutmise ja nõukogu direktiivi 76/914/EMÜ kehtetuks tunnistamise kohta (ELT L 226, 10.9.2003, lk 4): (a) II lisa punkti 2 alapunktis c lisatakse Prantsusmaad ja Iirimaad käsitlevate kannete vahele järgmine kanne: „HR: Horvaatia”. (b) II lisas lisatakse punkti 2 alapunktis e prantsuskeelse kande järele järgmine kanne: „kvalifikacijska kartica vozača” (c) II lisa punkti 2 alapunkti b teine lõik sõnade all „tagaküljel on:” asendatakse järgmisega: „Kui liikmesriik soovib teha neid kandeid riigikeeles, mis ei ole bulgaaria, hispaania, tšehhi, taani, saksa, eesti, kreeka, inglise, prantsuse, horvaadi, itaalia, läti, leedu, ungari, malta, hollandi, poola, portugali, rumeenia, slovaki, sloveeni, soome või rootsi keel, siis koostab ta kutsetunnistuse kahes keeles, kasutades üht eespool nimetatud keeltest, ilma et see piiraks muude käesoleva lisa sätete kohaldamist.” 5. 32006 L 0126: Euroopa Parlamendi ja nõukogu direktiiv 2006/126/EÜ, 20. detsember 2006, juhilubade kohta (ELT L 403, 30.12.2006, lk 18): (a) I lisas asendatakse punkti 3 sõnadele „esiküljel on” järgnev alapunkt c järgmisega: „c) juhiloa välja andnud liikmesriigi tunnusmärk negatiivina sinises ristkülikus ja ümbritsetuna kaheteistkümnest kollasest tähest; tunnusmärgid on järgmised: B: || Belgia BG: || Bulgaaria CZ: || Tšehhi Vabariik DK: || Taani D: || Saksamaa EST: || Eesti GR: || Kreeka E: || Hispaania F: || Prantsusmaa HR: || Horvaatia IRL: || Iirimaa I: || Itaalia CY: || Küpros LV: || Läti LT: || Leedu L: || Luksemburg H: || Ungari M: || Malta NL: || Madalmaad A: || Austria PL: || Poola P: || Portugal RO: || Rumeenia SLO: || Sloveenia SK: || Slovakkia FIN: || Soome S: || Rootsi UK: || Ühendkuningriik (b) I lisas asendatakse punkti 3 sõnadele „esiküljel on” järgnev alapunkt e järgmisega: „e) sõnad „Euroopa Liidu mudel” loa välja andnud liikmesriigi keel(t)es ning sõna „juhiluba” muudes Euroopa Liidu keeltes roosas trükis juhiloa taustana: Свидетелство за управление на МПС Permiso de Conducción Řidičský průkaz Kørekort Führerschein Juhiluba Άδεια Οδήγησης Driving Licence Permis de conduire Vozačka dozvola Ceadúas Tiomána Patente di guida Vadītāja apliecība Vairuotojo pažymėjimas Vezetői engedély Liċenzja tas-Sewqan Rijbewijs Prawo Jazdy Carta de Condução Permis de conducere Vodičský preukaz Vozniško dovoljenje Ajokortti Körkort;”. (c) I lisa punkti 3 sõnadele „tagaküljel on:” järgneva alapunkti b teine lõik asendatakse järgmisega: „Kui liikmesriik soovib teha kandeid riigikeeles, mis ei ole bulgaaria, horvaadi, tšehhi, taani, hollandi, inglise, eesti, soome, prantsuse, saksa, kreeka, ungari, itaalia, läti, leedu, malta, poola, portugali, rumeenia, slovaki, sloveeni, hispaania või rootsi keel, siis koostab ta juhiloa kahes keeles, kasutades üht eespool nimetatud keeltest, ilma et see piiraks muude käesoleva lisa sätete kohaldamist.”. B. RAUDTEETRANSPORT 31991 L 0440: nõukogu direktiiv 91/440/EMÜ, 29. juuli 1991, ühenduse raudteede arendamise kohta (EÜT L 237, 24.8.1991, lk 25): I lisas lisatakse sadamate loetelusse Prantsusmaad käsitleva kande järele järgmine kanne: „HRVATSKA Ploče Pula Rijeka Split Šibenik Zadar” C. SISEVEETRANSPORT 1. 31991 L 0672: nõukogu direktiiv 91/672/EMÜ, 16. detsember 1991, siseveeteedel kauba- ja reisijateveo siseriiklike laevajuhitunnistuste vastastikuse tunnustamise kohta (EÜT L 373, 31.12.1991, lk 29): I lisas lisatakse jaotise „B RÜHM” alla järgmine tekst: „Horvaatia Vabariik: – Svjedodžba o stručnoj osposobljenosti/Befähigungszeugnis Zapovjednik - vrsta A/Schiffsführer – Klasse A (Kutsekvalifikatsiooni tunnistus – laevajuhitunnistus, A – klass) – Svjedodžba o stručnoj osposobljenosti/Befähigungszeugnis Zapovjednik - vrsta B/Schiffsführer – Klasse B (Kutsekvalifikatsiooni tunnistus – laevajuhitunnistus, B – klass) (kooskõlas määrusega laevnike kutsenimetuste ja kutsekvalifikatsiooni kohta, ametlik väljaanne nr 73/09)” 2. 32006 L 0087: Euroopa Parlamendi ja nõukogu direktiiv 2006/87/EÜ, 12. detsember 2006, millega kehtestatakse siseveelaevade tehnilised nõuded ja tunnistatakse kehtetuks nõukogu direktiiv 82/714/EMÜ (ELT L 389, 30.12.2006, lk 1): i) I lisa muudetakse järgmiselt. (a) 2. peatüki 3. tsooni lisatakse Prantsusmaad käsitleva kande järele järgmine kanne: „Horvaatia Vabariik Doonau jõgi: jõe 1295 kilomeetri 500 meetrist kuni 1433 kilomeetrini Dráva jõgi: jõe 0 kilomeetrist kuni 198 kilomeetri 600 meetrini Sava jõgi: jõe 211. kilomeetrist kuni 594. kilomeetrini Kupa jõgi: jõe 0 kilomeetrist kuni 5 kilomeetri 900 meetrini Una jõgi: jõe 0 kilomeetrist kuni 15 kilomeetrini” (b) 3. peatüki 4. tsoonis lisatakse Prantsusmaad käsitleva kande järele järgmine kanne: „Horvaatia Vabariik Kõik muud veeteed, mis ei ole loetletud 3. tsoonis”. ii) IX lisa muudetakse järgmiselt: (a) I osa 4. peatüki artikli 4.05 lõikes 1 lisatakse loendisse järgmine kanne: „25= Horvaatia”. (b) III osa 1. peatüki artikli 1.06 lõikes 2 lisatakse loendisse järgmine kanne: „25= Horvaatia”. (c) IV osa 1. peatüki artikli 1.06 lõikes 2 lisatakse loendisse järgmine kanne: „25= Horvaatia”. [1] ELT L 112, 24.4.2012, lk 10. [2] ELT L 112, 24.4.2012, lk 21. [3] ELT L 112, 24.4.2012, lk 95. [4] ELT L 363, 20.12.2006, lk 1. [5] EÜT L 237, 24.8.1991, lk 25. [6] EÜT L 373, 31.12.1991, lk 29. [7] EÜT L 368, 17.12.1992, lk 38. [8] EÜT L 138, 1.6.1999, lk 57. [9] EÜT L 187, 20.7.1999, lk 42. [10] EÜT L 226, 10.9.2003, lk 4. [11] ELT L 389, 30.12.2006, lk 1. [12] ELT L 403, 30.12.2006, lk 18.